## El Museu de les Ciències acull l'Exposició del Ninot del 3 de febrer al 15 de març

*** Ja han començat a arribar a la Ciutat de les Arts i les Ciències els primers ninots**

El Museu de les Ciències acollirà del 3 de febrer al 15 de març l'Exposició del Ninot en la planta baixa de l'edifici, a la sala d'arcs. Allí s'exposaran els ninots seleccionats per les diferents comissions falleres, que buscaran guanyar-se els vots del públic visitant per a salvar-se de les flames i formar part del Museu Faller.

Este matí han començat a arribar els primers ninots dels més de 700, entre falles grans i infantils, que s'exhibiran a la Ciutat de les Arts i les Ciències.

L'horari per a visitar la mostra serà de dilluns a dijous de 10 a 20 hores i divendres, dissabte i diumenge, de 10 a 21 hores, excepte el 14 i el 15 de març, que tancarà a les 15 hores.

El preu de l'entrada és de 3 euros els adults i d'1,5 euros per a xiquets de 4 a 12 anys, majors de 65 anys, persones amb discapacitat i portadors del passe 'Amics de la Ciutat' o 'Amics de la Ciència'. També hi ha una tarifa especial per a grups d'adults de més de 20 persones, de 2 euros per persona.

Fecha: 29/01/2024